**TÁJÉKOZTATÓ**

**A természetben nyújtott szociális célú tűzifa támogatás jogosultsági feltételeiről**

Balatonszárszó Nagyközség Önkormányzata természetbeni juttatásként az arra rászoruló személyek részére térítésmentesen tűzifát biztosít.

Térítésmentesen, szociális célú tűzifára jogosult, az alábbi feltételek fennállása esetén, háztartásonként minimum 1 m3 mennyiség erejéig az aki

1. a szociális igazgatásról és szociális ellátásokról szóló törvény szerinti

aa) aktív korúak ellátására,

ab) időskorúak járadékára vagy

ac) pénzbeli vagy természetbeni települési támogatásra - különösen a lakhatási települési támogatásra –

jogosult,

1. a gyermekek védelméről és a gyámügyi igazgatásról szóló törvényben szabályozott halmozottan hátrányos helyzetű gyermeket nevelő család jogosult,
2. akinek 1 főre számított havi családi jövedelme az öregségi nyugdíj legkisebb összegének 460 %-át (131.100,- Ft), egyedülálló esetén a 520 %-át (148.200,- Ft) nem haladja meg,
3. olyan rendkívüli élethelyzetben van, mely létfenntartását veszélyezteti.

A támogatást egy lakóingatlanra egy személy igényelheti, függetlenül a lakóingatlanban élő személyek és háztartások számától.

A szociális célú tűzifa igénylésére vonatkozó kérelmet Balatonszárszói Közös Önkormányzati Hivatalnál lehet benyújtani.

Az ingyenes szociális célú tűzifa igénylésére irányuló kérelmeket legkésőbb 2023. november 15. napjáig lehet benyújtani. A határidő elmulasztása jogvesztő!

A szociális célú tűzifa támogatást a jogosult részére a feltételek fennállása esetén a polgármester állapítja meg.

A szociális célú tűzifa támogatásnak a jogosult részére történő kiszállításáról az önkormányzat térítésmentesen gondoskodik.

A szociális célú tűzifa támogatás kiszállításakor, annak átvételét a jogosult aláírásával átvételi elismervényen köteles igazolni.

Balatonszárszó, 2023. október 18.

Fekete János sk.

polgármester